

**Projektu uzraudzības komisijas sēdes protokols**

Ādažu novadā, 2025. gada 6.janvārī  Nr. ĀNP/1-7-5/25/1

**Sēdi vada:** Komisijas priekšsēdētājs: G.Porietis

**Piedalās:** Komisijas locekļi: K.Miķelsone, V.Bulāns, G.Miglāns, S.Mūze, E.Kāpa, L.Bernāns, I.Pērkone

**Nepiedalās:** L.Bernāns

**Uzaicināti:** O.Rinkus, A.Grīnvalds

**Protokolē:** I.Krūzmane

**Sēde notiek:** attālināti, *MS TEAMS* vidē

**Sēde sākās:** sākās plkst. 13.00 un tika slēgta plkst.14.36

DARBA KĀRTĪBA

1. Par EJZAF programmas finansējuma piesaisti Carnikavas novadpētniecības centra Saimes mājas ekspozīcijas atjaunošanai un paplašināšanai.
2. Par publiskās ārtelpas ieceri projektā "LIFEBauhausingEurope".
3. “Blusu” kroga atjaunošanas projekta pieteikums.
4. Par līgumu parakstīšanas procesu jaunajā plūdu projektā.
5. Mājokļa Gaujas ielā 25, Ādažos, pielāgošanas tehniskā specifikācija.

SANĀKSMES GAITA

|  |
| --- |
| **1.** **Par EJZAF programmas finansējuma piesaisti Carnikavas novadpētniecības centra Saimes mājas ekspozīcijas atjaunošanai un paplašināšanai** |

(J.Galakrodznieks, O.Rinkus)

J.GALAKRODZNIEKS norāda uz Carnikavas novadpētniecības centra pieaugošo apmeklētāju skaitu, uzsverot iemeslus ekspozīcijas atjaunošanai un modernizācijai. Iepazīstina ar ekspozīcijas koncepciju, tās realizācija paredzēta trīs kārtās. Iepazīstina ar laika grafiku, līguma slēgšanas un projekta īstenošanas nosacījumiem. Projekta kopējās prognozētās izmaksas sastāda 53 982.62 EUR, bez PVN. No EJZAF līdzekļiem maksimālā attiecināmo izmaksu summa ir 20 000.00 EUR, atbalsta intensitāte 90 %. Izsaka priekšlikumu atbalstīt pašvaldības dalību biedrības “Jūras zeme” rīkotajā konkursā EJZAF finansējuma 18 000.00 EUR apmērā piesaistei, iekļaut trūkstošo finansējuma summu CNC 2025. gada budžeta tāmē. Kopējās projekta izmaksas plānotas aptuveni 53 000 EUR.

S.MŪZE aicina precizēt finansējuma summu un iespējamo maksājumu sadalīšanu atbilstoši projekta kārtām.

KOMISIJA precizē iemeslus tik apjomīga finansējuma un sarežģītu risinājumu nepieciešamībai.

I.PĒRKONE norāda, ka ekspozīcijas digitalizācija nodrošinās papildu punktus pieteikumu izvērtēšanā.

O.RINKUS izsaka nepieciešamību sakārtot ekspozīciju ne tikai tehniski, bet arī tehnoloģiski.

KOMISIJA aicina izskatīt pašvaldības maksājamo budžeta daļu, pēc iespējas to samazinot.

KOMISIJA NOLEMJ: **konceptuāli atbalstīt dalību projektā un uzdot O.Rinkus un J.Galakrodzniekam š.g. 27. janvārī prezentēt Projektu uzraudzības komisijai finansējuma avotus, apmēru un izlietošanas kārtību saistībā ar pašvaldības 2025. un 2026. gada budžeta projektiem.**

|  |
| --- |
| **2.** **Par publiskās ārtelpas ieceri projektā "LIFEBauhausingEurope"** |

(J.Galakrodznieks)

J.GALAKRODZNIEKS informē par publiskās ārtelpas atrašanās vietu, par konceptuālu Ādažu vidusskolas, sociālā centra “Ūdensroze”, sociālā dienesta un pašvaldības aģentūras “Carnikavas Komunālserviss” atbalstu, kā arī par SIA “Ādažu ūdens” brīvkrāna pieslēgšanas iespējām. Iepazīstina ar iestāžu ieteikumiem. Iepazīstina ar projekta partneru vadlīnijām un vadošā partnera viedokli. Informē par janvāra beigās/ februāra sākumā plānoto moderētu koprades pasākumu, piesaistot pakalpojuma sniedzēju, ar mērķi - salāgot prasības un vajadzības. Iepirkumu procedūra plānota 2025. gada martā, savukārt projektēšana un būvniecība aprīlī – decembrī. Izsaka priekšlikumu atbalstīt publiskās ārtelpas realizācijas plānu.

E.KĀPA norāda, ka iepirkuma procedūra aizņems vairāk par vienu mēnesi.

KOMISIJA NOLEMJ: **Pieņemt informāciju zināšanai un uzdot APN š.g. 17. februārī ziņot Projektu uzraudzības komisijai precizētu informāciju par koprades darbnīcu rezultātiem un priekšlikumiem tehniskās specifikācijas izstrādei.**

|  |
| --- |
| **3.** **“Blusu” kroga atjaunošanas projekta pieteikums** |

(A.Podiņš)

A.PODIŅŠ informē par “Blusu” kroga atjaunošanas projektu un biedrības “Jūras zeme” stratēģijā noteikto rīcību kultūrvēstures mantojuma saglabāšanā. Maksimālā attiecināmo izmaksu summa vienam projektam paredzēta 333 333 EUR, maksimālā atbalsta intensitāte 90 %. Informē, ka ir veikta ēkas tehniskā apsekošana. Apsekošanas atzinums paredz ēkas vai ēkas daļas demontāžu un jaunas izbūvi, norādot, ka būves nesošās konstrukcijas ir avārijas stāvoklī. Ierosina saimniecības ēkas demontāžu un jaunas izbūvei kā finansiāli izdevīgāko variantu, kas kopā ar ārējo tīklu izbūves un projektēšanas izmaksām provizoriski sastādītu aptuveni 650 000 EUR.

KOMISIJA precizē finansējuma avotu, ēkas mērķi un formātu, aicina izskatīt un definēt alternatīvas ēkas pārbūves iespējas.

I.PĒRKONE norāda, ka 2024. gadā iesniegtais tehniskās apsekošanas atzinums nav izstrādāts atbilstoši visiem darba uzdevuma nosacījumiem un nesniedz pašvaldībai priekšlikumu par ēkas atjaunošanu tādās kārtās, kas sniegtu iespēju pieteikt projektu “Jūras zemes” konkursā. Precizē projekta īstenošanas laiku, kas, atbilstoši MK noteikumiem Nr.579, būvniecības veikšanai tiek paredzēts maksimāli divu gadu termiņā no LAD lēmuma pieņemšanas par projekta iesnieguma apstiprināšanu.

KOMISIJA NOLEMJ: **Atlikt jautājuma izskatīšanu un uzdot APN sagatavot precizējumus ēkas alternatīvām izbūves iespējām sadarbībā ar biedrību “Jūras zeme” un pašvaldības speciālistiem, ar mērķi - nonākt pie iespējami atbilstošākā risinājuma. Pēc gatavības ierosināt jautājuma atkārtotu izskatīšanu PUK.**

|  |
| --- |
| **4. Par līgumu parakstīšanas procesu jaunajā plūdu projektā** |

(A.Podiņš, A.Grīnvalds)

A.PODIŅŠ informē par līgumu parakstīšanas procesa gaitu, informējot, ka plūdu projekta ietvaros jāparedz slēgt vienošanos ar 24 skarto zemes gabalu īpašumiem, kurus pārstāv 29 personas. Ar 5 personām par 6 īpašumiem vienošanās ir noslēgta, viena persona ir atteikusies vienošanos parakstīt, viena persona nav oficiālos kanālos sasniedzama, ar 17 personām vienošanās ir saskaņošanas procesā, norāda uz apstākļiem, kas saskaņošanu kavē.

KOMISIJA konstatē, ka vairumam īpašnieku nepieciešams iepazīties ar aizsargdambja tehnisko projektu lēmuma pieņemšanai, vienošanās var slēgt līdz tehniskā projekta izstrādes beigām, tāpēc tehniskā projekta izstrādes pakalpojuma iepirkums ir turpināms.

KOMISIJA NOLEMJ: **Uzdot JIN turpināt aizsargdambja tehniskā projekta izstrādes iepirkuma izsludināšanas procesu, paredzot iekļaut līgumā nosacījumu par pakalpojuma izpildes starpziņojumu sniegšanu pašvaldībai.**

|  |
| --- |
| **5. Mājokļa Gaujas ielā 25, Ādažos, pielāgošanas tehniskā specifikācija** |

(A.Podiņš)

A.PODIŅŠ informē, ka saskaņā ar ergoterapeita norādēm ir nepieciešamība dzīvoklim Ādažos, Gaujas ielā 25 veikt pacēlāja izbūvi, kā arī sanitāra mezgla aprīkošanu ar speciālo matraci. Ir sagatavota tehniskā specifikācija iepirkuma procedūrai.

E.KĀPA aicina APN informēt ēkas apsaimniekotāju SIA “Ādažu Namsaimnieks” par plānotajiem darbiem.

KOMISIJA precizē pacēlāja garantijas laiku un apkopes iespējas. Rosina rakstiski brīdināt pārējos Gaujas ielas 25 dzīvokļu īpašniekus par plānotajiem darbiem.

KOMISIJA NOLEMJ: **Atbalstīt tehniskās specifikācijas priekšlikumu un uzdot APN pirms būvdarbu veikšanas informēt par to mājas apsaimniekotāju un dzīvokļu īpašniekus.**

Komisijas priekšsēdētājs G. Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU